ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
வட கிழக்கை சேர்ந்த வேளாண் தொழில் முனைவோரின் வெற்றி கதை
மணிப்பூரின் உக்ருள் மாவட்டத்தில் ஆப்பிள் சாகுபடிக்கு ஏற்ற வகையில் தட்பவெப்ப நிலைகள் உள்ளன. 'லோ சில்லிங்' வகை ஆப்பிள்களை 2019-ம் ஆண்டில் இமாலய உயிரி வளங்கள் தொழில்நுட்ப நிறுவனத்துடன் இணைந்து வடகிழக்கு பகுதி சமூக வள மேலாண்மை சங்கம் அறிமுகப்படுத்தியது. விவசாயிகளிடம் இருந்தும் பல்வேறு அரசு மற்றும் அரசு சாரா முகமைகளிடம் இருந்தும் இந்த முயற்சிக்கு பெரும் வரவேற்பு கிடைத்தது.
இந்த முன் முயற்சியின் கீழ், போய் கிராமத்தில் வசிக்கும் திருமதி அகஸ்டினா அவுங்ஷி ஷிம்ரே, ஆப்பிள் சாகுபடிக்கு பயனாளியாக தேர்வு செய்யப்பட்டார். இமாச்சலப் பிரதேசத்தின் பாலம்பூரில் உள்ள இமாலய உயிரி வளங்கள் தொழில்நுட்ப நிறுவனத்தில் பயிற்சி பெற்ற விவசாயிகளில் இவரும் ஒருவர்.
திறன்-கட்டமைப்பு ஆதரவைத் தொடர்ந்து, தனது பழத்தோட்டத்தில் ஆப்பிள்களை திருமதி ஷிம்ரே வெற்றிகரமாக வளர்த்தார். அவரது முதல் விளைச்சலில், சுமார் 160 கிலோ ஆப்பிள்கள் விளைந்தன. அதை அவர் ஒரு கிலோ ரூ 200 என்ற லாபகரமான விலையில் அவர் விற்றார்.
அவரது வெற்றியால் ஈர்க்கப்பட்ட மேலும் சில விவசாயிகள் ஆப்பிள் சாகுபடியை மேற்கொண்டனர். அவரது முன்மாதிரியான முயற்சிகளுக்காக, மணிப்பூர் முதலமைச்சர் திரு என் பிரேன் சிங் அவரைப் பாராட்டினார். பின்னர், ஆப்பிள் சாகுபடி மற்றும் அதன் அறுவடைக்குப் பிந்தைய மேலாண்மை குறித்து பயிற்சி அளிக்க மாநில அரசிடமிருந்து அவர் நிதியுதவியும் பெற்றார்.
வடகிழக்கு பகுதி சமூக வள மேலாண்மை சங்கம், வடகிழக்கு கவுன்சில் மற்றும் இந்திய அரசு ஆகியவற்றிற்கு திருமதி ஷிம்ரே தனது மனமார்ந்த நன்றியைத் தெரிவித்துக் கொண்டார். அவரது நடவடிக்கை மூலம் அவர் தனது வாழ்க்கையை மாற்றியமைத்து, பொருளாதார ரீதியாக தன்னிறைவு பெற்றார்.
இன்று, தற்சார்பின் புதிய அர்த்தத்தை உணர்ந்துள்ள அவரது கதை வடகிழக்கு இந்தியாவின் முழு விவசாய சமூகத்திற்கும் உத்வேகமாக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816503
ஜல்சக்தி அமைச்சகம்
ஜல் ஜீவன் இயக்கம் 12 கோடி குடிநீர் குழாய் இணைப்புகளை எட்டி மைல்கல் சாதனை
விடுதலையின் அமிர்தப் பெருவிழாவின் கீழ், ஜல் ஜீவன் இயக்கம், நாட்டின் 12 கோடிக்கும் அதிகமான கிராமப்புற வீடுகளுக்கு குழாய்கள் மூலம் பாதுகாப்பான மற்றும் சுத்தமானக் குடிநீரை உறுதி செய்யும் புதிய மைல்கல்லை எட்டி சாதனையைக் கொண்டாடுகிறது. 2019 ஆகஸ்ட் 15 அன்று செங்கோட்டையிலிருந்து உரையாற்றிய பிரதமர் திரு நரேந்திர மோடி ஜல் ஜீவன் திட்டத்தை அறிவித்தார். அப்போது, கிராமங்களில் உள்ள 3.23 கோடி  குடும்பங்களுக்கு மட்டுமே குழாய் நீர் இணைப்பு இருந்தது.
இன்றைய நிலவரப்படி, 5 மாநிலங்கள்  மற்றும் 3 யூனியன் பிரதேசங்கள்  100% குடிநீர் இணைப்பை வழங்கியுள்ளன. இமாச்சலப் பிரதேசம் 98.35% ஆகவும், பீகாரில் 96.05% ஆகவும், எதிர்காலத்தில் முழுமை அடையத் தயாராக உள்ளன.
மத்திய, மாநில அரசுகளின் இடைவிடாத முயற்சிகளின் விளைவாக நாட்டில் உள்ள 9.06 லட்சம்  பள்ளிகள் மற்றும் 9.39 லட்சம்  அங்கன்வாடி மையங்களில் குழாய் மூலம் குடிநீர் விநியோகம் உறுதி செய்யப்பட்டுள்ளது. நமது நாட்டின் 112 முன்னேறத் துடிக்கும் மாவட்டங்களில், இந்தத் திட்டம் தொடங்கப்பட்ட நேரத்தில், 21.64 லட்சம்  குடும்பங்களுக்கு மட்டுமே குழாய் நீர் வசதி இருந்தது, அது இப்போது 1.67 கோடியாக  அதிகரித்துள்ளது.
100% குடிநீர் குழாய் இணைப்பை செயல்படுத்தும் வேகத்தை மேலும் விரைவுபடுத்த மத்திய அரசு இடைவிடாமல் மாநிலங்கள்/யூனியன் பிரதேசங்களுடன் கூட்டாக இணைந்து செயல்படுகிறது.
ஜல் ஜீவன் இயக்கம் கிராமப்புற மக்களுக்கு குறிப்பிடத்தக்க சமூக-பொருளாதார நன்மைகளை விளைவிக்கிறது. வழக்கமான குழாய் நீர் விநியோகம், மக்கள், குறிப்பாக பெண்கள் மற்றும் இளம்பெண்கள், தங்கள் அன்றாட வீட்டுத் தேவைகளைப் பூர்த்தி செய்வதற்காக, நீண்டதூரம் சென்று தண்ணீரை எடுத்துச் செல்வதில் இருந்து விடுவிக்கிறது. இதனால் அவர்களது சிரமம் குறைகிறது. அவ்வாறு சேமிக்கப்படும் நேரத்தை வருமானம் ஈட்டும் நடவடிக்கைகளுக்கும், புதிய திறன்களைக் கற்றுக்கொள்வதற்கும், குழந்தைகளின் கல்விக்கு ஆதரவளிப்பதற்கும் பயன்படுத்தலாம்.
ஜல் ஜீவன் இயக்கம் தொடங்கப்பட்ட நேரத்தில், 22,016 குடியிருப்புகளில் 1.79 கோடி மக்கள் தொகை குடிநீரில் ஆர்சனிக் / புளோரைடு மாசுபாட்டால் பாதிக்கப்பட்டிருந்தன. மாநிலங்கள்/ யூனியன் பிரதேசங்களால் அறிவிக்கப்பட்டுள்ளபடி, ஆர்சனிக்/புளோரைடு பாதிப்புக்குள்ளான அனைத்து குடியிருப்புகளிலும் இப்போது பாதுகாப்பான குடிநீர் கிடைக்கிறது.
மக்களின் பங்கேற்புடன், ஜல் ஜீவன் இயக்கம் நீடித்த வளர்ச்சி இலக்குகளை அடைவதை நோக்கி அணிவகுத்து வருகிறது. அதாவது, கிராமப்புறங்களில், அனைவருக்கும் பாதுகாப்பான குடிநீர் வழங்குவதை உறுதி செய்துள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1924574
வணிகம் மற்றும் தொழில்துறை அமைச்சகம்
சரக்கு போக்குவரத்து செலவை 5% குறைப்பதற்கான நேரமிது - திரு பியூஷ் கோயல்
சரக்கு போக்குவரத்து செலவை அடுத்த ஐந்து ஆண்டுகளில் 5% குறைப்பதற்கு ‘பல்வேறு மாநிலங்களில் சரக்கு போக்குவரத்தை எளிதாக்குவதற்கான அறிக்கை 2021’ வழிவகுக்கும் என்று வர்த்தகம் மற்றும் தொழில்கள், நுகர்வோர் விவகாரங்கள், உணவு, பொது விநியோகம் மற்றும் ஜவுளி அமைச்சர் திரு பியூஷ் கோயல் கூறினார்.
லீட்ஸ் எனப்படும் ‘பல்வேறு மாநிலங்களில் சரக்கு போக்குவரத்தை எளிதாக்குவதற்கான அறிக்கை 2021’-ஐ புதுதில்லியில் இன்று வெளியிட்ட பின்னர் பேசிய அவர் இவ்வாறு கூறினார்.
21-ம் நூற்றாண்டுக்கான நவீன உள்கட்டமைப்பை இதுவரை கண்டிராத வேகத்தில் உருவாக்க இந்தியா உறுதி பூண்டுள்ளது என்று திரு பியூஷ் கோயல் கூறினார்.
சமீபத்தில் தொடங்கப்பட்ட பிரதமர் கதிசக்தி மாஸ்டர் திட்டத்தைப் பற்றி அவர் குறிப்பிடுகையில், இது நாட்டின் அடுத்த தலைமுறை பல்முனை உள்கட்டமைப்பு வளர்ச்சியில் புரட்சியை ஏற்படுத்தும் என்று கூறினார்.
பிரதமர் திரு நரேந்திர மோடி உள்கட்டமைப்பில் தொடர்ந்து கவனம் செலுத்தி வருவதைப் பாராட்டிய அமைச்சர், குஜராத்தில் 13 ஆண்டுகளாக அவர் எடுத்த முயற்சிகள், லீட்ஸ் அறிக்கையில் குஜராத் தொடர்ந்து முதலிடத்தில் இருக்க அடித்தளம் அமைத்துள்ளது என்றார்.
நெடுஞ்சாலை கட்டுமானத்தின் வேகம் 2013-14-ல் ஒரு நாளைக்கு ~12 கிலோமீட்டரில் இருந்து 2020-21-ல் 37 கிமீ என மூன்று மடங்கு அதிகரித்துள்ளது மற்றும் ரயில்வே மூலதன செலவினம் 2013-14ல் ரூ 54,000 கோடியில் இருந்து 2021-22-ல் ரூ 2.15 லட்சம் கோடி ஆக நான்கு மடங்கு அதிகரித்துள்ளது என்று அவர் கூறினார்.
2014க்கு முந்தைய 5 ஆண்டுகளில், 60 பஞ்சாயத்துகளில் மட்டுமே கண்ணாடி இழை இணைப்பு வழங்க முடிந்ததையும், கடந்த 7 ஆண்டுகளில், 1.5 லட்சத்துக்கும் அதிகமான கிராம பஞ்சாயத்துகள் ஆப்டிகல் ஃபைபருடன் இணைக்கப்பட்டிருப்பதையும் அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770042
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய நிர்வாகத் தீர்ப்பாயத்தின் பத்திரிகைச் செய்தி
மத்திய நிர்வாகத் தீர்ப்பாயத்தின் முதன்மை அமர்வு மற்றும் நாடு முழுவதும் உள்ள அதன் கிளை அமர்வுகள் எந்த அளவிற்கு முடியுமோ அந்த அளவிற்கு விரைவாக வழக்குகளை பைசல் செய்வதற்கான முயற்சிகளை எப்போதும் எடுத்து வந்துள்ளன. அதே போன்று நிவாரணம் வேண்டி இந்தத் தீர்ப்பாயத்திற்கு வருகின்றவர்கள் மனநிறைவு அடையும் வகையில் செயல்படவும் முயற்சிகள் எடுக்கப்பட்டு வருகின்றன. உண்மையைக் கூறவேண்டுமென்றால், பிப்ரவரி 2020 வரை வழக்குகளைத் தீர்த்து வைக்கும் விகிதமானது குறிப்பிடத்தக்க அளவிலேயே இருந்துள்ளது.
கொரோனா வைரஸ் தொற்று திடீர்ப் பரவலின் காரணமாக, தனி நபர் இடைவெளி கடைபிடிக்கப்படுவதை உறுதி செய்யும் வகையில் அமர்வுகள் மாற்றப்பட்டன. ஆனால் இந்த முறையில் அமர்வு நடத்துவதும் கூட, 22 மார்ச் முதல் அரசு எடுத்துவரும் நடவடிக்கைகளின் அடிப்படையில் முடியாததாகிவிட்டது. முழு அடைப்பு அறிவிக்கப்பட்ட பிறகு, வழக்கறிஞர்களோ அல்லது தீர்ப்பாயத்தின் ஊழியர்களோ பணிக்கு வர முடியாத நிலையில் தீர்ப்பாயத்தின் கிளைகள் செயல்பட முடியாத நிலைக்கு ஆளாகிவிட்டன. விசாரணைகளை காணொளிக் காட்சி மூலம் நடத்தக் கூடிய வாய்ப்பும் முடியாத நிலையில் உள்ளது. ஏனெனில் அதற்கேற்ற உபகரண உள்கட்டமைப்பு வசதிகள் இல்லை. மேலும், இதற்கான உபகரணங்களை முழு அடைப்பு காலகட்டத்தில் உடனடியாக வாங்க முடியாத சூழலும் உள்ளது. முதன்மை அமர்வுக்கு ஏப்ரல் 2 முதல் 12ஆம் தேதி வரை குறுகியகால விடுமுறை என ஏற்கனவே பட்டியலிடப்பட்டு இருந்தது.
15.04.2020 முதல் அரசு எடுக்கும் நடவடிக்கைகளுக்கு ஏற்பவே தீர்ப்பாயத்தின் செயல்பாடுகள் குறித்து முடிவு எடுக்கப்படும். நீதிமன்றங்களை நடத்துவதற்கான வாய்ப்பு சிறிது கிடைத்தாலும் கூட அதை நிச்சயம் பயன்படுத்திக் கொண்டு நீதிமன்றம் கட்டாயமாகச் செயல்படும்.
மத்திய அமைச்சரவை
துவாரகா விரைவுச்சாலைக்கு ஊக்கமளிக்கும் விதமாக குருகிராமில் ஹூடா சிட்டி சென்டரிலிருந்து சைபர் சிட்டி வரையிலான மெட்ரோ ரயில் போக்குவரத்துக்கு மத்திய அமைச்சரவை ஒப்புதல் அளித்துள்ளது
துவாரகா விரைவுச்சாலைக்கு ஊக்கமளிக்கும் விதமாக குருகிராமில் ஹூடா சிட்டி சென்டரிலிருந்து சைபர் சிட்டி வரையிலான மெட்ரோ ரயில் போக்குவரத்துக்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவை ஒப்புதல் அளித்துள்ளது. 28.50 கிலோ மீட்டர் தூரமுள்ள இந்த வழித்தடத்தில் 27 ரயில் நிலையங்கள் அமைய உள்ளன.
இந்தத் திட்டத்தை நிறைவேற்றுவதற்கான மொத்த செலவு ரூ.5,452 கோடியாக இருக்கும். இந்தத் திட்டத்தை 4 ஆண்டுகளில் நிறைவு செய்ய உத்தேசிக்கப்பட்டுள்ளது. மத்திய அரசும், மாநில அரசும் 50:50 என்ற விகிதத்தில் செலவை ஏற்கும். ஹரியானா மாநில எம்ஆர்டிசி நிறுவனம் இந்தத் திட்டத்தை செயல்படுத்தும்.
பழைய குருகிராமில் இதுவரை மெட்ரோ ரயில் போக்குவரத்து இல்லை. தற்போதைய திட்டம் பழைய குருகிராமுடன் புதிய குருகிராமை இணைப்பது சிறப்பம்சமாகும். இந்த வழித்தடம் மற்ற ரயில்வே வழித்தடத்தை இணைக்கும். அடுத்த கட்டத்தில் இது இந்திரா காந்தி சர்வதேச விமான நிலையத்தை இணைப்பதற்கு வழிவகுக்கும். மேலும் இந்தப் பகுதியில் பொருளாதார வளர்ச்சிக்கும் உதவும்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் - https://pib.gov.in/PressReleasePage.aspx?PRID=1930450
•••••
AD/SMB/RR/GK
(
சுகாதாரம் மற்றும் குடும்ப நலத்துறை அமைச்சகம்
சுமார் 31.17 கோடி கொவிட் தடுப்பூசிகள் மாநிலங்களுக்கும் யூனியன் பிரதேசங்களுக்கும் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 31.17 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 29,71,80,733 டோஸ் தடுப்பூசி  பயன்படுத்தப்பட்டுள்ளன.
சுமார் 1.45 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் கூடுதலாக 19,10,650 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730443
------
(Visitor Counter : 167
புதிய மற்றும் புதுப்பிக்கத்தக்க எரிசக்தி அமைச்சகம்
நாள் முழுவதும் விநியோகிக்கக் கூடிய 400 மெகா வாட் புதுப்பிக்கத்தக்க எரிசக்தித் திட்டங்களுக்கான தலைகீழ் மின் ஏலத்தை நடத்தியது மத்திய பொதுத் துறை நிறுவனமான இந்திய சூரிய ஆற்றல் கழகம்.
நாள் முழுவதும் விநியோகிக்கக் கூடிய 400 மெகா வாட் புதுப்பிக்கத்தக்க எரிசக்தித் திட்டங்களுக்கான தலைகீழ் மின் ஏலத்தை, ஆச்சரியமூட்டும் முதல் வருடக் கட்டணமான ரூ. 2.90/kWhக்கு  நிறைவு செய்ததன் மூலம், இந்திய புதுப்பிக்கத்தக்க எரிசக்தித் துறை இன்று வரலாற்றில் இடம் பிடித்தது. புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கும் மத்திய பொதுத் துறை நிறுவனமான இந்திய சூரிய ஆற்றல் கழகம்  இந்த ஏலத்தை நடத்தியது. கிட்டத்தட்ட மூன்று மணி நேரத்துக்கு நடந்த, குறைவான கட்டணம் 69 பைசா வரை இறங்குவதைக் கண்ட, போட்டி மிகுந்த ஏலத்தின் முடிவில் 400 மெகா வாட் திறன் திருவாளர்கள் ரிநியூ சோலார் பவர் பிரைவேட் லிமிடெட்டுக்கு வழங்கப்பட்டது.
இந்த முயற்சிக்காக இந்திய சூரிய ஆற்றல் கழகத்துக்கு பாராட்டு தெரிவித்த, மத்திய மின்சாரம் மற்றும் புதிய, புதுப்பிக்கத்தக்க எரிசக்தித்துறை , திறன் வளர்ச்சி மற்றும் தொழில் முனைதல் துறை இணை அமைச்சர், திரு ஆர். கே. சிங், "இந்திய சூரிய ஆற்றல் கழகம் நடத்திய நாள் முழுவதும் விநியோகிக்கக் கூடிய 400 மெகாவாட் புதுப்பிக்கத்தக்க எரிசக்தித் திட்டங்களுக்கான தலைகீழ் மின் ஏலம் வரலாற்று சிறப்பு மிக்க முதல் வருடக் கட்டணமான ரூ. 2.90/kWhக்கு நிறைவடைந்ததன் மூலம் இந்திய புதுப்பிக்கத்தக்க எரிசக்தித் துறையின் வரலாற்றில் தங்கமான அத்தியாயம் ஒன்று இணைக்கப்பட்டுள்ளது. உறுதியான, அட்டவணைப்படுத்தக் கூடிய மற்றும் வாங்கக்கூடிய விலையில் 100 சதவீதம் புதுப்பிக்கத்தக்க எரிசக்தி விநியோகத்தை நோக்கி புதிய, புதுப்பிக்கத்தக்க எரிசக்தி அமைச்சகம் அடியெடுத்து வைக்கிறது," என்று சுட்டி ஒன்றில் நேற்று மாலை அமைச்சர் கூறினார்.
காற்று மற்றும் சூரிய ஒளி மின்னழுத்தத்துடன் இணைந்த சேமிப்பு போன்ற 100 சதவீதம் புதுப்பிக்கத்தக்க எரிசக்தி மின்சார உற்பத்தியில் இருந்து, நாள் முழுவதும் விநியோகத்தை இந்த ஏலம் அளிப்பது இந்தக் கட்டணத்தை வரலாற்று சிறப்பு மிக்கதாக ஆக்குகிறது.
(Visitor Counter : 177
பிரதமர் அலுவலகம்
திரு அம்ருத்பாய் கடிவாலாவின் மறைவுக்கு பிரதமர் இரங்கல்
திரு அம்ருத்பாய் கடிவாலாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“ஆர் எஸ் எஸ்-ன் குஜராத் பிராந்திய தலைவரான திரு அம்ருத்பாய் கடிவாலாவின் மறைவால் துயருற்றேன். அவரது பங்களிப்பு என்றென்றும் நினைவுக் கூறப்படும். அவரது ஆத்மா சாந்தியடைய மனப்பூர்வமாக பிரார்த்திக்கிறேன்... ஓம் சாந்தி,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
-----
(
பிரதமர் அலுவலகம்
மேன்மை மிகுந்த சுல்தான் குவாபூஸ் பின் சாயித் அல் சாயித் காலமானதற்கு பிரதமர் இரங்கல்
மேன்மை மிகுந்த சுல்தான் குவாபூஸ் பின் சாயித் அல் சாயித் காலமானதற்கு பிரதமர் திரு. நரேந்திர மோடி இரங்கல் தெரிவித்துள்ளார்.
``மேன்மைமிகுந்த சுல்தான் குவாபூஸ் பின் சாயித் அல் சாயித் காலமான தகவலை அறிந்து நான் மிகுந்த வருத்தம் அடைந்தேன். ஓமன் நாட்டை நவீன மற்றும் வளமையான நாடாக மாற்றிய, தொலைநோக்கு சிந்தனையுள்ள தலைவராக, அரசு நிர்வாகியாக இருந்தவர் அவர். நமது பிராந்தியம் மற்றும் உலகில் அமைதியை ஏற்படுத்துவதில் அவர் வழிகாட்டியாக இருந்தவர்."'
``இந்தியாவின் உண்மை நண்பராக சுல்தான் குவாபூஸ் இருந்தார். இந்தியாவுக்கும் ஓமனுக்கும் இடையில் துடிப்புமிக்க ராணுவ பங்களிப்பை மேம்படுத்துவதில் வலுவான தலைமையை காட்டியவராக இருந்தார். அவர் என்னிடம் காட்டிய கனிவு மற்றும் பாசத்தை எப்போதும் நினைவில் வைத்திருப்பேன். அவருடைய ஆன்மா சாந்தி அடையட்டும்'' என்று பிரதமர் தன் இரங்கல் செய்தியில் குறிப்பிட்டுள்ளார்.
மேன்மை மிகுந்த சுல்தான் குவாபூஸ் பின் சாயித் அல் சாயித் காலமான தகவலை அறிந்து நான் மிகுந்த சோகம் அடைந்தேன். ஓமன் நாட்டை நவீன மற்றும் வளமையான நாடாக மாற்றிய, தொலைநோக்கு சிந்தனையுள்ள தலைவராக, அரசு நிர்வாகியாக இருந்தவர் அவர். நமது பிராந்தியம் மற்றும் உலகில் அமைதியை ஏற்படுத்துவதில் அவர் ஒளிவழிகாட்டியாக இருந்தவர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.11 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.11 கோடிக்கும் அதிகமான  டோஸ்கள் செலுத்தப்பட்டுள்ளன. 2,56,08,118 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.63 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.22 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.57 சதவீதமாக உள்ளது. கடந்த 24 மணி நேரத்தில் 15,208 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,87,606.
இந்தியாவில் கடந்த 24 மணி நேரத்தில் 17,073 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,03,604 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.10 கோடி . வாராந்திரத் தொற்று 3.39 சதவீதமாக உள்ளது. தினசரித் தொற்று விகிதம் 5.62 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1837206
பிரதமர் அலுவலகம்
2016 ஆம் ஆண்டு தொகுப்பின் ஐ.பி.எஸ் பயிற்சி அலுவலர்கள் பிரதமருடன் சந்திப்பு
2016 ஆம் ஆண்டு தொகுப்பைச் சேர்ந்த இந்திய காவல் பணியைச் சேர்ந்த  110-க்கும் மேற்பட்ட பயிற்சி அலுவலர்கள் பிரதமர் திரு நரேந்திர மோடியை புது தில்லியில் இன்று சந்தித்து பேசினர்.
பயிற்சி அலுவலர்களிடையே பேசிய பிரதமர், காவலர் சேவையில் மனிதத் தன்மை கொண்ட அணுகுமுறை மற்றும் தொழில்நுட்பத்தின் முக்கியத்துவம் குறித்து விளக்கினார். நாட்டின் சுதந்திரம் முதல் இதுவரை பணியில் இருந்த போது, 33,000க்கும் மேற்பட்ட காவலர்களின் உயிர் தியாகத்தை பிரதமர் நினைவுகூர்ந்தார்.
தேசிய பாதுகாப்பு ஆலோசகர் திரு அஜித் தோவல் இந்த கலந்துரையாடலின் போது உடன் இருந்தார்.
(Visitor Counter : 66
பாதுகாப்பு அமைச்சகம்
காசநோய் ஓழிப்புக்கான நி-க்ஷய் மித்ரா முன்முயற்சியின் ஒரு பகுதியாக 765 காசநோயாளிகளுக்கு இந்திய விமானப்படை நிதியுதவி
சமூகத் தொண்டு தொடர்பாக பங்களிப்பை வழங்கும் இந்திய விமானப்படையின் முயற்சியின் ஒரு பகுதியாக, நி-க்ஷய் மித்ரா திட்டத்தில் தமது சேவையை வழங்குகிறது. இந்த நி-க்ஷய் மித்ரா என்பது, சுகாதார மற்றும் குடும்ப நல அமைச்சகத்தால் செயல்படுத்தப்படும் காசநோய் இல்லாத இந்தியா இயக்கத்தின் ஒரு முன்முயற்சியாகும். இது 2025-ம் ஆண்டுக்குள் நாட்டில் இருந்து காசநோயை முற்றிலும் அகற்றும் நோக்கில் செயல்படுத்தப்படுகிறது. 2018 ஆம் ஆண்டில் பிரதமரால் முதன்முதலில் தொடங்கப்பட்ட "நி-க்ஷய் மித்ரா" என்பது காசநோய் சிகிச்சை பெறுபவர்களுக்கு தொழில் நிறுவனங்கள், பிற அமைப்புகள், தன்னார்வ தொண்டு நிறுவனங்கள் மற்றும் தனிநபர்களால் ஆதரவு வழங்கும் ஒரு முன்முயற்சியாகும். இது அவர்களுக்குப் பெரிய அளவில் உதவும்.
இதன் ஒரு பகுதியாக, 23.08.2023 அன்று தில்லியில் உள்ள சுகாதாரம் அமைச்சகத்தின் மத்திய காசநோய் பிரிவில் ஒரு நிகழ்ச்சிக்கு ஏற்பாடு செய்யப்பட்டது. அதில் ஏர் மார்ஷல் ஆர்.கே.ஆனந்த் தலைமையிலான விமானப்படை குழு, தன்னார்வ பங்களிப்பு மூலம் சேகரிக்கப்பட்ட ரூ. 46 லட்சத்தை தேசிய சுகாதார இயக்கத்தின் திட்ட இயக்குநர் மற்றும் கூடுதல் செயலாளர் திருமதி எல்.எஸ்.சாங்சனிடம் ஒப்படைத்தது. இந்த பங்களிப்பின் மூலம், தில்லியில் சிகிச்சை பெற்று வரும் 765 நோயாளிகளுக்கு ஆறு மாத காலத்திற்கு உதவ விமானப்படை உறுதிபூண்டுள்ளது. மத்திய அரசின் விதிமுறைகளின்படி, அங்கீகாரம் பெற்ற தன்னார்வ தொண்டு நிறுவனம் மூலம், இந்த உதவித் திட்டம் செயல்படுத்தப்படும்.
---
ANU/SM/PLM/KRS
(Visitor Counter : 49
பிரதமர் அலுவலகம்
மகளிர் தனிநபர் கோல்ப் போட்டியில் வெள்ளி வென்ற அதிதி அசோக்கிற்கு பிரதமர் பாராட்டு
ஆசிய விளையாட்டுப் போட்டிகளில் மகளிர் தனிநபர் கோல்ஃப் போட்டியில் அதிதி அசோக் வெள்ளிப் பதக்கம் வென்றது குறித்து பிரதமர் திரு. நரேந்திர மோடி மகிழ்ச்சி தெரிவித்தார்.
பிரதமர் எக்ஸ் பதிவில் கூறியிருப்பதாவது;
"ஆசிய விளையாட்டுப் போட்டிகளில் மகளிர் தனிநபர் பிரிவில் மதிப்புமிக்க வெள்ளிப் பதக்கத்தை வீட்டிற்குக் கொண்டு வந்த @aditigolf செயல்திறன் மகிழ்ச்சி அளிக்கிறது. அவரது கவனமும் அர்ப்பணிப்பும் பாராட்டுக்குரியது. அவரின் எதிர்கால முயற்சிகள் சிறக்க வாழ்த்துகிறேன்" .
ரெயில்வே அமைச்சகம்
ரயில் நிலையங்கள், ரயில்களில் சேவைகள் ஆகியவற்றில் மாற்றம் மற்றும் முன்னேற்றம்
ரயில் நிலையங்களை நவீனப்படுத்தி மேம்படுத்துவது ஒரு தொடர் நடைமுறையாகும். தற்போது ஆதர்ஷ் ரயில் நிலைய திட்டத்தின் அடிப்படையில் ரயில் நிலையங்களை மேம்படுத்தும் நடைமுறைகள் மேற்கொள்ளப்படுகின்றன. ரயில் நிலையங்களில் பயணிகள் வசதிகளை மேம்படுத்துதல், ரயில் நிலைய கட்டடங்களின் முகப்புகளை மாற்றியமைத்தல், குளிக்கும் வசதியுடன் ஓய்வு அறைகளை மேம்படுத்துதல், பெண்களுக்கு என தனி ஓய்வு அறைகளை அமைத்தல், கணினி வசதி, கட்டணக் கழிப்பறைகள், குளிர்நீர் வசதிகள், ரயில் நிலையங்களில் நுழைவு வாயில்களில் மாற்றுத்திறனாளிகள் மற்றும் மூத்த குடிமக்களுக்காக சாய்தள வசதிகள் செய்தல் போன்றவை இதில் அடங்கும்.
மேலும், ரயில் நிலையங்களை மின் தூக்கிகள், நகரும் படிக்கட்டுகள் ஆகியவற்றுடன் நவீனப்படுத்துவதும் மேற்கொள்ளப்பட்டு வருகின்றன. சமையல் அறைகளை மேம்படுத்துதல், ஆன்லைன் மூலம், பயணச்சீட்டுகளை முன்பதிவு செய்யும் போதே உணவுக்கான ஆர்டரையும் வழங்குதல் போன்றவை மேற்கொள்ளப்பட்டு வருகின்றன.
பயணிகளுக்கு தரமான, சுத்தமான குடிநீர் வழங்கும் வகையில், நாள் ஒன்றுக்கு சுமார் 9.30 லட்சம் லிட்டர் ரயில் நீர் பயணிகளுக்கு வழங்கப்பட்டு வருகிறது. இது தவிர ரயில் நிலையங்களில் குடிநீர் வழங்கும் தானியங்கி எந்திரங்களும் அமைக்கப்பட்டுள்ளன.
மாநிலங்களவையில் எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் தெரிவித்துள்ளார்.
வடகிழக்குப் பகுதி வளர்ச்சி அமைச்சகம்
8 வடகிழக்கு மாநிலங்களில் 10 பின்தங்கிய மாவட்டங்களை அடையாளம் காண மத்திய அமைச்சர் டாக்டர் ஜித்தேந்திர சிங் உத்தரவு
வடகிழக்கு பகுதியில் உள்ள 8 மாநிலங்களில், நிர்வாகம் மற்றும் வளர்ச்சியில் பின்தங்கிய 10 மாவட்டங்கள் ஒரு வாரத்துக்குள் அடையாளம் காணப்படும் என மத்திய இணையமைச்சர் டாக்டர் ஜித்தேந்திர சிங் கூறியுள்ளார்.
வடகிழக்கு பகுதி மேம்பாட்டு அமைச்சக அதிகாரிகள் மற்றும் வடகிழக்கு கவுன்சில் அதிகாரிகளின் உயர்நிலை கூட்டத்துக்கு இத்துறையின் மத்திய இணையமைச்சர் டாக்டர் ஜித்தேந்திர சிங் தலைமை தாங்கினார். அப்போது வடகிழக்கு மாநிலங்களில் 10 பின்தங்கிய மாவட்டங்களை அடையாளம் காண உத்தரவிட்டார். இந்த மாவட்டங்கள் ஒரு வாரத்துக்குள் அடையாளம் காணப்படும் என அவர் கூறினார். மற்ற வளர்ந்த மாவட்டங்களுக்கு இணையாக, இங்கும் வளர்ச்சி பணிகளை மேற்கொள்வதுதான் இந்த நடவடிக்கையின் நோக்கம் என அவர் தெரிவித்தார்.
இந்த மாவட்டங்களில் எளிதாக வாழும் நடவடிக்கைகளை துரிதப்படுத்துவதிலும், பொருட்கள் மற்றும் சேவை விநியோகத்தை சுமூகமாக்குவதிலும் கவனம் செலுத்தப்படும் என அவர் கூறினார்.
இந்த 10 பின்தங்கிய மாவட்டங்கள், ஏற்கனவே தேர்வு செய்யப்பட்ட 14 இலக்கு மாவட்டங்களின் 49 முக்கிய அளவீடுகளை விட வேறுபட்டதாக இருக்கும் என டாக்டர் ஜித்தேந்திர சிங் கூறினார்.
விண்வெளி தொழில்நுட்பம் மூலம் வடகிழக்கு மாநிலங்களின் வளர்ச்சி திட்டங்களில், இஸ்ரோ உதவும் என டாக்டர் ஜித்தேந்திர சிங் கூறினார். இஸ்ரோவின் செயற்கைகோள் படங்கள் மற்றும் இதர தொழில்நுட்ப பயன்பாடுகள் மூலம் வடகிழக்கு மாநிலங்களின் உள்கட்டமைப்பு திட்டங்களை நிறைவு செய்ய இஸ்ரோ தனது பங்களிப்பை அளிக்கும் என அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727578
----
(Visitor Counter : 131
விவசாயத்துறை அமைச்சகம்
மகசூலை அதிகரிப்பதற்காக விவசாயிகளுக்கு பயிற்சி, அக்ரி இந்தியா ஹேக்கத்தான் உள்ளிட்ட அறிவிப்புகள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் கீழ்கண்ட தகவல்களை அளித்தார்.
புத்னி , ஹிசார் , அனந்தப்பூர்  மற்றும் பிஸ்வநாத் சரியாலி  ஆகிய இடங்களில் வேளாண் உபகரணங்கள் பயிற்சி மற்றும் பரிசோதனை நிறுவனங்களை அரசு அமைத்துள்ளது.
வேளாண்துறை இயந்திரமயமாக்கலின் பல்வேறு பிரிவுகளில் விவசாயிகளுக்கு பயிற்சி அளிப்பதில் இந்நிறுவனங்கள் ஈடுபட்டுள்ளன. கடந்த ஒரு வருடத்தில் மட்டும் 10,065 பேருக்கு இந்த நிறுவனங்களின் மூலம் பயிற்சி அளிக்கப்பட்டுள்ளது.
நாட்டின் வேளாண் மற்றும் அதை சார்ந்த துறைகளில் புதுமைகளை ஊக்குவிப்பதற்காக கிரிதாக்யா என்னும் தேசிய அளவிலான ஹேக்கத்தானை போட்டியை கடந்த வருடம் முதல் இந்திய வேளாண் ஆராய்ச்சி குழு நடத்தி வருகிறது.
மாணவர்கள், ஆசிரியர்கள் மற்றும் கண்டுபிடிப்பாளர்களுக்கு தங்களது முயற்சிகள் மற்றும் தொழில்நுட்பங்களை வெளிக்காட்டுவதற்கான வாய்ப்பை அக்ரி இந்தியா ஹேக்கத்தான் வழங்குகிறது.
இதற்கிடையே, நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 பிப்ரவரி 1 வரை 604.03 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 512.36 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 17.89 சதவீதம் அதிகமாகும்.
நடப்பு காரீப் சந்தை காலத்தில் 88.08 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 114041.90 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1694509
------
(Visitor Counter : 151
அறிவியல் மற்றும் தொழில்நுட்பத்துறை
இந்திய தேசிய பொறியியல் கழகம்  இளம் தொழில்முனைவோர் விருது 2020க்குப் பரிந்துரைக்கப்பட்டுள்ளது.
அறிவியல் மற்றும் தொழில்நுட்பத்துறையின்  தன்னாட்சி நிறுவனமான குர்கானில் உள்ள இந்திய தேசிய பொறியியல் கழகம் , இளம் தொழில்முனைவோர் விருது 2020க்கு பரிந்துரைக்கப்பட்டுள்ளது. இந்த விருதுக்காக தேர்ந்தெடுக்கப்படுபவர்களுக்கு 2 லட்ச ரூபாய் ரொக்கப் பரிசு தனி நபருக்கு அல்லது மூன்று நபர்களுக்கு மிகாத தனிநபர்களின் குழுவுக்குப் பகிர்ந்தளிக்கப்படும்.
ஒரு வருடத்தில் இரண்டு வேட்பாளர்களுக்கு வழங்கப்படும் இந்த விருது இளம் பொறியாளர்களிடையே புதிய கண்டுபிடிப்புகளை ஊக்குவிக்கவும், இளம் தொழில் முனைவோரை அங்கீகரிக்கவும் வழங்கப்படுகிறது. புதிய பொறியியல் கண்டுபிடிப்புகள் அல்லது தயாரிப்புகள் இந்த விருதுக்குத் தகுதி பெறுகின்றன. தொழில்துறையால் ஏற்றுக்கொள்ளப்பட்டு, நடைமுறைப்படுத்தப்பட்ட பொறியியல் கண்டுபிடிப்புகளுக்கு முன்னுரிமை அளிக்கப்படுகின்றது. மேலும் ஜனவரி 1, 2020 ஆம் தேதி நிலவரப்படி 45 வயதுக்கு மேற்பட்ட இந்திய குடிமக்கள் பரிசீலிக்கத் தகுதியுடையவர்கள்.
வேட்புமனுக்கள் இந்திய தேசிய பொறியியல் கழகம்  இணையதளத்தில் பெற்றுக் கொள்ளத் தொடங்கப்பட்டுள்ளன, வேட்புமனுக்கள் பெற கடைசி தேதி ஜூன் 30, 2020. ஆர்வமுள்ள போட்டியாளர்கள் www.inae.in என்ற இணைய தளத்தைப் பார்வையிடலாம்.